En aquest apartat trobareu una guia de les preguntes més freqüents de les subvencions per a les entitats i empreses de Comerç, Artesania i Moda.
Les bases han sortit publicades al DOGC dimecres, 29 d'abril.
S'ha pogut començar a sol·licitar a partir de dijous, 30.
Les sol·licituds es presenten per mitjans telemàtics a través del Canal Empresa, omplint el model normalitzat disponible al mateix Canal Empresa, al web del CCAM, o del Departament d'Empresa i Coneixement juntament amb la documentació específica que es requereix en cadascuna les línies del Pla d'Ajuts.
En aquests moment, la línia 3, de reactivació del comerç, ja està tancada per excedir el nombre de sol·licituds i exhauriment del pressupost.
Per als programes 3, 4, 5 i 6 el període és fins a 31 de desembre de 2020 o fins a exhauriment del pressupost.
Pel que fa referència als Programes 1, 2 i 7 el termini és fins el 30 de juny.
Podeu accedir amb el link següent o a la secció Tramits del menú de navegació
Allà busqueu el vostre programa.
En la sol·licitud hi ha un document – guia del PAA.
Un cop aprovada la sol·licitud, ens posarem en contacte amb vosaltres perquè ens digueu quina persona de l'associació en formarà part, juntament amb la persona designada del CCAM, i si s'escau algú més per fer el seguiment de les actuacions.
Quan parlem d'adhesió a les campanyes, volem dir que feu d'altaveu de totes aquelles campanyes de promoció del comerç de proximitat que farem des del CCAM.
Les associacions sectorials o territorials de comerç, artesania i moda han d'entrar pel programa 2.
El programa 1 està reservat únicament per a les entitats més representatives del comerç, que de forma contrastada tinguin representativitat a tot el territori de Catalunya, a una província o, en el cas de la ciutat de Barcelona, que tinguin associats almenys 15 eixos comercials que disposin d'un Pla d'Actuació anual, com a mínim dels últims 3 anys.
Les despeses fixes d'estructura, tals com lloguers, compres de producte, inversions en transformació digital per fomentar la creació de sistemes de venda on-line i la seva logística, així com qualsevol altre despesa derivada de dur a terme l'acció o accions corresponents.
En el programa 6, s'inclouen també les despeses subministrament.
Despeses de viatges tals com: bitllets d'avió, hotels, dietes, etc.
Qualsevol despesa de caràcter intern, que no compti amb una factura emesa per part d'un tercer.
Als efectes d'aquesta convocatòria s'entenen com empreses de serveis a la persona aquelles que presten les activitats empresarials que es relacionen a continuació:
Perruqueria i salons d'estètica i bellesa.
Serveis de menjar preparat i càtering.
Poden ser beneficiàries les empreses de comerç al detall i serveis (indicats en el punt anterior), artesania i moda, obligades a tancament pel Real Decreto 463/2020, de 14 de març, pel que es declara l'estat d'alarma per a la gestió de la situació de crisi sanitària ocasionada per el COVID-19, o aquelles que hagin vist disminuïda la seva facturació, de com a mínim un 70 % respecte als mesos de març i abril de l'any anterior.
L'empresa haurà de presentar una declaració responsable acreditant la seva situació, inclosa en el formulari de sol·licitud.
S'entén com empreses de comerç aquelles que presten les activitats empresarials de comerç al detall, quedant exclosos expressament els fabricants i majoristes que no realitzen venda al detall.
S'entén com empreses artesanes aquelles que desenvolupen activitats relatives al Repertori de famílies d'oficis artesans publicat a l'annex del Decret 182/2014, de 30 de desembre, sobre l'activitat artesanal, modificat per l'Ordre EMO/292/2015, de 15 de setembre, per la qual s'incorporen nous oficis al Repertori de famílies d'oficis artesans.
S'exclou expressament l'artesania alimentària.
S'entén com empreses de moda aquelles que comprenen activitats intensives en disseny i creativitat, els seus productes i serveis estan subjectes a una renovació constant i es vinculen a l'equipament de la persona.
Els programes 3 i 4 són incompatibles entre ells, i els programes 3, 5 i 6 també són incompatibles.
Aquests programes sí que són compatibles amb altres línies d'ajut de l'estat o de la Generalitat.